

**Қазақстан Республикасы Ұлттық Банкiнiң кейбiр нормативтiк құқықтық актiлерiне лицензиялау мәселелерi бойынша өзгерiстер мен толықтырулар енгiзу және күшi жойылды деп тану туралы**

Қазақстан Республикасы Ұлттық Банкi Басқармасының 2005 жылғы 27 тамыздағы N 93 Қаулысы. Қазақстан Республикасының Әділет министрлігінде 2005 жылғы 23 қыркүйекте тіркелді. Тіркеу N 3847

      Қазақстан Республикасы Ұлттық Банкiнiң лицензиялау мәселелерi жөнiндегi кейбiр нормативтiк құқықтық актiлерiн "Қазақстан Республикасының кейбiр заңнамалық актiлерiне лицензиялау мәселелерi бойынша өзгерiстер мен толықтырулар енгiзу туралы" Қазақстан Республикасының Заңына сәйкес келтiру мақсатында, Қазақстан Республикасы Ұлттық Банкiнiң Басқармасы **ҚАУЛЫ ЕТЕДI:**

      1. Осы қаулының қосымшасына сәйкес Қазақстан Республикасының Ұлттық Банкi Басқармасының кейбiр қаулыларына лицензиялау мәселелерi бойынша өзгерiстер мен толықтырулар енгiзiлсiн.

      2. Осы қаулы қолданысқа енгiзiлген күннен бастап:

      1) Қазақстан Республикасының Ұлттық Банкi Басқармасының "Елтаңбалық қағаз шығаруды лицензиялау бойынша нұсқаулықты бекiту туралы" 2003 жылғы 25 ақпандағы N 62 қаулысының (Қазақстан Республикасының нормативтiк құқықтық актiлерiн мемлекеттiк тiркеу тiзiлiмiнде N 2233 тiркелген, Қазақстан Республикасы Ұлттық Банкiнiң "Қазақстан Ұлттық Банкiнiң Хабаршысы" және "Вестник Национального Банка Казахстана" ресми басылымдарында 2003 жылғы 21 сәуiр - 4 мамырда жарияланған);

      2) "Қазақстан Республикасының Әдiлет министрлiгiнде N 2233 тiркелген, Қазақстан Республикасының Ұлттық Банкi Басқармасының "Елтаңбалық қағаз шығаруды лицензиялау бойынша нұсқаулықты бекiту туралы" 2003 жылғы 25 ақпандағы N 62 қаулысына өзгерiстер мен толықтырулар енгiзу туралы" 2003 жылғы 17 қыркүйектегi N 341 қаулысының (Қазақстан Республикасының нормативтiк құқықтық актiлерiн мемлекеттiк тiркеу тiзiлiмiнде N 2534 тiркелген, Қазақстан Республикасы Ұлттық Банкiнiң "Қазақстан Ұлттық Банкiнiң Хабаршысы" және "Вестник Национального Банка Казахстана" ресми басылымдарында 2003 жылғы 20 қазан - 2 қарашада жарияланған) күшi жойылды деп танылсын.

      3. Осы қаулы Қазақстан Республикасының Әдiлет министрлiгiнде мемлекеттiк тiркелген күннен бастап он төрт күн өткеннен кейiн қолданысқа енгiзiледi.

      4. Төлем жүйелерi департаментi (Мұсаев Р.Н.):

      1) Заң департаментiмен (Шәрiпов С.Б.) бiрлесiп осы қаулыны Қазақстан Республикасының Әдiлет министрлiгiнде мемлекеттiк тiркеуден өткiзу шараларын қабылдасын;

      2) осы қаулы Қазақстан Республикасының Әдiлет министрлiгiнде мемлекеттiк тiркеуден өткiзiлген күннен бастап он күндiк мерзiмде оны Қазақстан Республикасының Ұлттық Банкi орталық аппаратының мүдделi бөлiмшелерiне, аумақтық филиалдарына, екiншi деңгейдегi банктерге және банк операцияларының жекелеген түрлерiн жүзеге асыратын ұйымдарға жiберсiн.

      5. Осы қаулының орындалуын бақылау Қазақстан Республикасының Ұлттық Банкi Төрағасының орынбасары А.Р.Елемесовке жүктелсiн.

*Ұлттық Банк*

*Төрағасы*

Қазақстан Республикасының

Ұлттық Банкi Басқармасының

2005 жылғы 27 тамыздағы

N 93 қаулысына қосымша

 **Қазақстан Республикасының Ұлттық Банкi**
**Басқармасының өзгерiстер мен толықтырулар**
**енгiзiлетiн қаулыларының тiзбесi**

      1. Күші жойылды - ҚР Ұлттық Банкі Басқармасының 17.03.2016 № 91 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      2. Күші жойылды - ҚР Ұлттық Банкі Басқармасының 31.12.2015 № 262 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      3. Күші жойылды - ҚР Ұлттық Банкі Басқармасының 2012.08.24 № 237 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) Қаулысымен.

      4. Күші жойылды - ҚР Ұлттық Банкі Басқармасының 2007.05.28 N 57 қаулысымен.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК